રાજધાની દિલ્હીમાં નાણામંત્રી અરુણ જેટલી અને કેન્દ્રીય મંત્રી રવિશંકર પ્રસાદે આ યોજનાઓની શરુઆત કરતી વખતે પહેલા લકી ડ્રો કરશે. નીતિ આયોગે આ વિશે જણાવ્યુ છે કે લકી ગ્રાહક યોજના હેઠળ રોજ 15,000 ગ્રાહકોને 1000 રુપિયા કેશબેક આપવામાં આવશે. આ યોજનામાં સાપ્તાહિક ધોરણે પણ વિજેતાઓની પસંદગી કરવામાં આવશે જેમાં વિજેતાઓને 1 લાખ રુપિયા, 10,000 રુપિયા અને 5000 રુપિયાના ઇનામ આપવામાં આવશે. ડિજિધન વેપાર યોજનાઓના વિજેતાઓની પસંદગી સાપ્તાહિક ધોરણે થશે. 14 એપ્રિલ, 2017 ના રોજ આ યોજનાનો મેગા ડ્રો કરવામાં આવશે જેમાં ભાગ્યશાળી વિજેતાઓને 1 કરોડ રુપિયા, 50 લાખ રુપિયા અને 25 લાખ રુપિયા મળશે.